Temeljem članka 38. Zakona o komunalnom gospodarstvu (“Narodne novine”, broj 68/18), te

članka 30. Statuta Općine Povljana (“Službeni glasnik Zadarske županije” broj 14/17), Općinsko vijeće Općine Povljana na svojoj 23. sjednici održanoj dana 29. studenog 2019. godine, d o n o s i

ODLUKU

o vrijednosti boda za obračun komunalne naknade

Članak 1.

Ovom Odlukom određuje se vrijednost obračunske jedinice - boda (B) za utvrđivanje godišnjeg iznosa komunalne naknade za nekretnine na području Općine Povljana.

Članak 2.

Vrijednost boda (B) za obračun godišnjeg iznosa komunalne naknade utvrđuje se u visini 6,00 kuna (0,50 kuna x12 mjeseci ) po četvornom metru (m2).

Članak 3.

Ova Odluka stupa na snagu osmog dana od dana objave u “Službenom glasniku Zadarske županije'', a primjenjuje se od 01. siječnja 2020. godine.

Klasa: 363-03/19-01/3

Ur.broj: 2198/25-40-19-1

Povljana, 29. studenog 2019. godine

OPĆINSKO VIJEĆE OPĆINE POVLJANA

Predsjednik OV

Šime Jurišić

*O b r a z l o ž e n j e*

*Odredbama članka 98. novoga Zakona o komunalnom gospodarstvu (NN 68/18) uređuje se pitanje donošenja odluke kojom se određuje vrijednost boda komunalne naknade (B) svake kalendarske godine do kraja studenoga za sljedeću kalendarsku godinu, a koja se vrijednost koristi za izračun komunalne naknade. Ovu odluku donosi predstavničko tijelo jedinice lokalne samouprave svake kalendarske godine do kraja studenoga za sljedeću kalendarsku godinu. Vrijednost boda komunalne naknade (B) određuje se u kunama po metru četvornom (m²) korisne površine stambenog prostora u prvoj zoni jedinice lokalne samouprave.*

*Ako predstavničko tijelo ne odredi vrijednost boda komunalne naknade (B) najkasnije do kraja*

*studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.*

*Razlog donošenja nove Odluke o vrijednosti boda leži u potrebi usklađivanja s novim Zakonom o komunalnom gospodarstvu kojim je propisano da visinu komunalne naknade treba utvrđivati u godišnjem iznosu, a ne više kao do sada u mjesečnom iznosu.*

*S obzirom da se komunalna naknada treba utvrditi u godišnjem iznosu potrebno je i vrijednost*

*boda komunalne naknade izraziti u godišnjem iznosu. Utvrđenje vrijednosti boda na godišnjoj razini neće utjecati na iznos komunalne naknade odnosno neće doći do poskupljenja komunalne naknade.*